Geskep vir goeie werke - Voelgoed
Tuis Voelgoed Blogs Geskep vir goeie werke
Geskep vir goeie werke
Jy is God se handewerk!
Ja, God het goeie werke vir jou beplan om te doen (Efesiërs 2:10) Dink bietjie daaraan….jy voel altyd so goed as jy iets vir iemand gedoen het en dit baie vir hulle beteken het. Dis juis waarvoor ons geskep is! Vir goeie werke!
Mens voel nie altyd noodwendig lus om goed te wees vir ander nie veral as dit iemand is waarvan jy nie baie hou nie (ja toe nou, niemand is perfek nie!).
Dalk is dit die kollega by die werk wat uit haar pad uit gaan om jou lewe moeilik te maak. Dalk sit jy en jou skoonma net nie om dieselfde vuur nie.
Of dalk is die persoon op straat die laaste een wat jy iets goed voor wil doen – jy weet mos nie wat hy met die geld gaan doen wat jy hom gee nie of hoe? Jy weet, Galasiërs 5:16 leer ons dat ons Gees en vlees teenstrydig is. Hulle sal altyd bots omdat die Gees die teenoorgestelde van die vlees wil hê.
God vra van ons om Sy Wil te kies in plaas van ons eie. Sy manier van dinge doen in plaas van ons manier. Dit gebeur nie vansself nie,maar is 'n keuse wat ons daagliks moet maak. Soos ons elke keer kies om deur die Gees gelei te word, só word ons sterker in ons geloof en pluk vrugte wat ons nie andersins sou kon nie.
Ek wil jou uitdaag om in hierdie week opsetlik goed te wees vir die mense rondom jou! Ek is oortuig dat jy sal aanhou met jou goeie werke nadat jy die seën van die Here ervaar het deur dit!
Mag Sy Gees jou lei!
Volgende artikelDaar sit ons toe in die modder vas
Blogger - Janie Davel - Julie 24, 2018
Ek is mal daaroor om Saterdae met my neus in 'n boek te sit. Dit is omtrent elke naweek se hoogtepunt. Ek hoor hoe die karakters met my gesels. My...